### Beslutning

Gyda Bech, Carlo Henriksen, Steen Møller, Yan Mikkelsen og Jan Hansen kunne ikke tiltræde indstillingen, for så vidt angår byggehøjden. Derimod anbefaler de, at kælderarealerne inde i skrænten på niveau 2 godkendes som depotrum.

 Freddy Simonsen tog forbehold med henblik på en nærmere drøftelse i byrådsgruppen.

Sebastian Bech var forhindret i at deltage i udvalgets behandling af sagen.

Teknik og Miljø bemyndiges til at meddele de fornødne tilladelser til et enfamiliehus i 2 etager og kælder på [adresse]

### Resumé

Lokalplanen for [adresse] tillader kun et byggeri på maksimalt 250 m2 i 2 etager plus garage i kælderniveau. Det er dette volumen, som ejerne har søgt og fået byggetilladelse til.

 Byggeriet er delvist opført. Byggeriet fremtræder meget stort, og der er fra flere sider sat spørgsmålstegn ved, om det også reelt overholder lokalplanen. Sagsbehandlingen har vist, at byggeriet er opført for stort. Bygherren har fremsendt et revideret byggeprojekt, hvor etagearealet er reduceret. Byggeriet er opført 35 cm for højt. Der søges om dispensation til opretholdelse af højde som følge af uforholdsmæssigt store omkostninger ved en lovliggørelse.

 Teknik og Miljø anbefaler, at der meddeles dispensation til det reviderede byggeprojekt.

### Indstilling

At Byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

21-04-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 27-04-2015 Magistraten
Fremsendes til [adresse] med bemærkning, at Laust Eriksen, Timmy Gregersen og Gyda Bech i Magistratens møde den 27. april 2015 anbefaler, at byrådet tiltræder Magistratsafdelingen for Teknik og Miljøs indstilling af 13. april 2015.

 Rådmand Mette Laursen, Carla Holst og Christoffer Hermansen, kan ikke anbefale byrådet at tiltræde Magistratsafdelingen for Teknik og Miljøs indstilling, idet vi finder, at indstillingen legitimerer en uacceptabel adfærd og kan medvirke til at skabe en uhensigtsmæssig præcedens.

 Rådmand Ib Lassen tog forbehold.

 Rådmand Mark Søndergaard kunne ikke tiltræde indstillingen.

 Stine Nissen var forhindret i at deltage i sagens behandling.
 06-05-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 6. maj 2015
 15-06-2015 Teknisk Udvalg
Sagens behandling udsat.
 17-06-2015 [adresse]
Tilbagesendt Teknisk Udvalg i byrådets møde den 17. juni 2015
 17-08-2015 Teknisk Udvalg
Sagens behandling udsat.
 31-08-2015 Teknisk Udvalg
Gyda Bech, Carlo Henriksen, Steen Møller, Yan Mikkelsen og Jan Hansen kunne ikke tiltræde indstillingen, for så vidt angår byggehøjden. Derimod anbefaler de, at kælderarealerne inde i skrænten på niveau 2 godkendes som depotrum.

 Freddy Simonsen tog forbehold med henblik på en nærmere drøftelse i byrådsgruppen.

Sebastian Bech var forhindret i at deltage i udvalgets behandling af sagen.

 09-09-2015 Aarhus Byråd
Tilbagesendes Magistratsafdelingen for med bemærkning, at byrådet i sit møde den 9. september 2015 har vedtaget Magistratens indstilling i overensstemmelse med erklæring fra Teknisk Udvalg af 1. september 2015.